《守岁汴寺阮太冲张林宗夜过共赋》
明代·秦镐

层城烟雾逼天斜，久客相依自一家。
贫向危途轻岁事，愁从衰鬓改春华。
相将迟暮攻椒颂，各写辛酸累烛花。
回首旧京弦管地，霜林遮莫起栖鸦。

作者简介：河南汝阳人，字周京。屡试不第，遂绝意仕进，工古文。崇祯间征辟，不就。农民军克汝阳，绝食死，年八十二。有《髣园消夏录》。